kardosdrur/scandi-wiki huggingface dataset:
Kristoffer Larsen

Kristoffer Knudsen Larsen (født 19. januar 1992) er en norsk fodboldspiller.

Karriere 
Larsen er født i Bergen og startede sin karriere i Vestsiden-Askøy IL. Som 18-årig fik han chancen i A. C. Milans samarbejdsklub Bellinzona på en lejeaftale. Larsen vendte herefter tilbage til Bergen, hvor han færdiggjorde 2010-sæsonen med Askøy, før han skiftede til Brann forud for 2011-sæsonen. 

Han fik sin debut i Tippeligaen, da han blev skiftet ind i stedet for Diego Guastavino i det 77. minut i en kamp mod Strømsgodset den 7. august 2011.

Den 3. juni 2016 blev det offentliggjort, at Larsen skiftede til Lyngby Boldklub, hvor han skrev under på en toårig aftale. Han fik sin debut i Superligaen den 16. juli, da han blev skiftet ind i det 63. minut i stedet for Mikkel Rygaard i 3-0-nederlaget ude til F.C. København.

Den 30. januar 2018 blev det offentliggjort at Kristoffer Larsen skiftede til Norske Sarpsborg 08.

Referencer

Eksterne henvisninger 
 Kristoffer Larsen på transfermarkt.com

Fodboldspillere fra Norge
Fodboldspillere fra SK Brann
Fodboldspillere fra Hønefoss BK
Fodboldspillere fra Lyngby Boldklub
Fodboldspillere fra Sarpsborg 08
Personer fra Bergen
Annette Jensen

Annette Jensen (født 24. september 1991) er en dansk håndboldspiller, der spiller for Team Esbjerg og Danmarks håndboldlandshold. 

Hun fik officielt landsholdsdebut den 16. marts 2017, mod .

Meritter 
Damehåndboldligaen:
Guld: 2020
Bronze: 2016
EHF Cup Winners' Cup:
Vinder: 2016

Udmærkelser 
 Topscorer i Eliteserien 2013/2014 (145 mål)

Kilder

Eksterne henvisninger 

Håndboldspillere fra Danmark
Håndboldspillere fra Team Tvis Holstebro
Håndboldspillere fra Team Esbjerg
Håndboldspillere fra Vipers Kristiansand
UTC+9:30

UTC+9:30 er en tidszone som er 9 timer og 30 minutter foran standardtiden UTC.

UTC+9:30 bruges året rundt:
 Dele af Australien (territoriet Northern Territory)

UTC+9:30 bruges som standardtid af:
 Dele af Australien (delstaten South Australia, samt byen Broken Hill i delstaten New South Wales). Områderne bruger UTC+10:30 som sommertid.

Tidszoner
Gerhart von Schulze-Gaevernitz

Gerhart von Schulze-Gaevernitz (født 25. juli 1864 i Breslau, død 10. juli 1943 i Krainsdorf) var en tysk socialøkonom. Han var søn af Hermann von Schulze-Gävernitz og sønnesøn af Friedrich Gottlob Schulze.

von Schulze-Gaevernitz, der i 1886 blev Dr. jur. i Göttingen, i 1891 Dr. phil. i Leipzig, blev i 1893 professor i socialøkonomi i Freiburg i. B.. Stærkt 
påvirket af sin lærer Lujo Brentano genoptog og fortsatte von Schulze-Gaevernitz dennes studier over Englands sociale og økonomiske forhold i 19. århundrede. Han beskæftigede sig senere også med russiske forhold og med bankpolitik. 

Af von Schulze-Gaevernitz' værker kan nævnes: Zum sozialen Frieden. Darstellung der sozialpolitischen Erziehung des englischen Volkes im 19. Jahrhundert (2 bind, 1890; stærkt forkortet engelsk udgave, 1893), Der Groszbetrieb, Studie auf dem Gebiet der Baumwollindustrie (1892; senere i oversættelse til engelsk, fransk, italiensk, russisk og japansk), Volkswirtschaftliche Studien aus Russland (1899; russisk udgave 1900), Britischer Imperialismus und englischer Freihandel (1906), Marx oder Kant (1908), England und Deutschland (1909), Die deutsche Kreditbank (1913) og Freie Meere (1915).

Kilder 

 

Nationaløkonomer fra Tyskland
Professorer fra Tyskland
Ansatte ved Freiburgs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Breslau
UTC+8:30

UTC+8:30 er en tidszone som er 8 timer og 30 minutter foran standardtiden UTC.

UTC+8:30 er ikke længere i brug.

Historisk blev UTC+8:30 brugt af Nordkorea i perioden fra 15. august 2015 til 5. maj 2018.

Referencer 

Tidszoner
UTC+6:30

UTC+6:30 er en tidszone som er 6 timer og 30 minutter foran standardtiden UTC.

UTC+6:30 bruges året rundt af:
 Burma (også kaldt Myanmar)
 Cocosøerne (hører til Australien)

Tidszoner
UTC+5:45

UTC+5:45 er en tidszone som er 5 timer og 45 minutter foran standardtiden UTC.

UTC+5:45 bruges året rundt af:
 Nepal

Tidszoner
UTC+5:30

UTC+5:30 er en tidszone som er 5 timer og 30 minutter foran standardtiden UTC.

UTC+5:30 bruges året rundt af:
 Indien (også benævnt Indisk standardtid, IST)
 Sri Lanka

Tidszoner
Johann Evangelist Helfenzrieder

Johann Evangelist Helfenzrieder (født 9. december 1724 i Landsberg am Lech, død 25. marts 1803 i Raitenhaslach ved Burghausen) var en tysk astronom og matematiker.

Helfenzrieder, der var jesuit, tjenestegjorde som lærer i matematik ved universitetet i Ingolstadt. Han opdagede 1766 en periodisk komet med 5 års omløbstid, hvilken dog ikke er blevet fundet senere. Han udgav en række astronomiske og fysikalske arbejder, blandt hvilke må nævnes Tubus astronomicus amplissimi campi cum micrometro suo et fenestellis ocularibus novum instrumentum osv. (1773).

Kilder 

 

Astronomer fra Tyskland
Matematikere fra Tyskland
Tyskere i 1700-tallet
Personer fra Bayern
Ugglan
Agnes af Anhalt-Dessau

Agnes af Anhalt-Dessau (24. juni 1824–23. oktober 1897) var en tysk prinsesse af Anhalt-Dessau, der var hertuginde af Sachsen-Altenburg fra 1853 til 1897 som ægtefælle til hertug Ernst 1. af Sachsen-Altenburg. Hun tilhørte Huset Askanien og var datter af hertug Leopold 4. af Anhalt-Dessau.

Biografi 
Prinsesse Agnes blev født den 24. juni 1824 i Dessau i Anhalt som det ældste barn af hertug Leopold 4. af Anhalt-Dessau i hans ægteskab med prinsesse Frederikke af Preussen. Hendes far var den regerende hertug af det lille hertugdømme Anhalt-Dessau i det centrale Tyskland.

Prinsesse Agnes giftede sig den 28. april 1853 i Dessau med arveprins Ernst af Sachsen-Altenburg (1826–1908). Han var søn af den regerende hertug Georg 1. af Sachsen-Altenburg og Marie af Mecklenburg-Schwerin og efterfulgte sin far som hertug senere samme år. I ægteskabet blev der født to børn.

Hertuginde Agnes døde som 73-årig den 23. oktober 1897 i Hummelshain. Hun blev begravet i Herzogin-Agnes-Gedächtniskirche i Altenburg. Hertug Ernst 1. overlevede sin hustru med 10 år, før han døde i 1908. Da hertugparrets eneste søn var død som spæd i 1856, blev han efterfulgt som hertug af sin brodersøn, Ernst.

Børn 
 Prinsesse Marie (1854–1898)
gm. Prins Albrecht af Preussen (1837-1906)
 Arveprins Georg (1856–1856)

Eksterne henvisninger 

Hertuginder af Sachsen-Altenburg
Huset Askanien
Personer fra Dessau
Tyskere i 1800-tallet
UTC+4:30

UTC+4:30 er en tidszone som er 4 timer og 30 minutter foran standardtiden UTC.

UTC+4:30 bruges året rundt af:
 Afghanistan

Tidszoner
UTC+3:30

UTC+3:30 er en tidszone som er 3 timer og 30 minutter foran standardtiden UTC.

UTC+3:30 bruges som standardtid af:
 Iran.

Tidszoner
UTC−12

UTC−12 er en tidszone som er 12 timer efter standardtiden UTC. Det er den seneste tidszone på jorden, og den ligger umiddelbat øst for datolinjen. Det er udelukkende en maritim tidszone idet der ingen beboede landområder eller øer er i tidszonen.

UTC−12 bruges hele året af:
 Baker Island og Howland-øen (ubeboede øer som hører til USA)

Tidszoner
Johann von Helferich

Johann Alfons Renatus von Helferich (født 5. november 1817 i Neuchâtel, Schweiz, død 8. juni 1892 i München) var en tysk nationaløkonom.

Helferich blev 1844 ekstraordinær og 1847 ordentlig professor ved universitetet i Freiburg im Breisgau, hvorfra han 1849 blev forflyttet til Tübingen, 1860 til Göttingen og 1869 til München. Han var medudgiver af Tübinger Zeitschrift für die gesammte Staatswissenschaft og publicerede i dette tidsskrift en række klassiske arbejder, navnlig over den østrigske valuta siden 1848, över haglskadeforsikringsvæsenet og over reformen af de direkte skatter i Bayern.

Kilder 

 

Nationaløkonomer fra Tyskland
Professorer fra Tyskland
Ansatte ved Freiburgs Universitet
Ansatte ved Tübingens Universitet
Ansatte ved Göttingens Universitet
Ansatte ved Münchens Universitet
Tyskere i 1800-tallet
Ugglan
Personer fra Neuchâtel
UTC−11

UTC−11 er en tidszone som er 11 timer efter standardtiden UTC.

UTC−11 bruges hele året af:
 Niue (hører under New Zealand)
 Områder som hører under USA:
 Amerikansk Samoa
 Midwayøerne
 Jarvis Island, Palmyra Atol, Kingman Reef (ubeboede)

Tidszoner
Hans Hermann

Hans Hermann (født 17. august 1870 i Leipzig, død 18. maj 1931 i Berlin) var en tysk komponist.

Hermann virkede som orkestermusiker (kontrabassist) og senere i en årrække som lærer ved Scharwenka-konservatoriet i Berlin. Hermann er kendt som sangkomponist, og særlig hans ballader i bred folkelig stil har vundet megen udbredelse som koncertnumre; ved siden heraf har Hermann skrevet en symfoni, strygekvartetter, klavermusik med mere samt et par sangspil.

Kilder 
  

Klassiske komponister fra Tyskland
Tyskere i 1800-tallet
Tyskere i 1900-tallet
Personer fra Leipzig
Blesewitz

Blesewitz er en by og kommune i det nordøstlige Tyskland, beliggende i Amt Anklam-Land i den centrale del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Blesewitz er beliggende nord for Bundesstraße B 197 og syd for B 199. Byen Anklam ligger omkring syv kilometer nordøst for kommunen. I kommunen ligger ud over Blesewich, landsbyerne Neu Sanitz og Alt Sanitz.

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Anklam-Land
Byer i Kreis Vorpommern-Greifswald
Georg von Mayr

Georg von Mayr (født 12. februar 1841 i Würzburg, død 6. september 1925 i Tutzing) var en tysk statistiker og nationaløkonom. 

I 1868 blev von Mayr professor, 1869 tillige direktør for Bayerns statistiske centralbureau i München. I 1872 blev han udnævnt til ministerialråd og 1879 til kejserlig understatssekretær for Alsace-Lorraine. 1891—1898 virkede han tillige som universitetslærer i Strasbourg, hvorfra han sidstanførte år atter kaldedes til München som ordentlig professor i statistik, finansvidenskab og nationaløkonomi. Von Mayr var en frugtbar forfatter og ydede en stor mængde specialarbejder på befolkningsstatistikkens område, særlig til belysning af bayerske forhold. Megen udbredelse (også i oversættelse til ungarsk, russisk og italiensk) fandt hans udmærkede grundrids af den anvendte statistik, Die Gesetzmässigkeit im Gesellschaftsleben (1877), der danner det første udkast til hans fremragende hovedværk Statistik und Gesellschaftslehre (3 bind, 1895, 1897, 1910), i hvilket han indgående behandler samtlige grene inden for den officielle statistik. Af et kompendium, Grundriss zu Vorlesungen über praktische Nationalökonomie er kun udkommet 1. del (Tübingen 1900). Von Mayr er grundlægger af fagorganet Allgemeine statistische Archiv.

Kilder 

  

Nationaløkonomer fra Tyskland
Statistikere fra Tyskland
Embedsmænd fra Tyskland
Ansatte ved Münchens Universitet
Ansatte ved Strasbourgs Universitet
Tyskere i 1800-tallet
Tyskere i 1900-tallet
Personer fra Würzburg
Sopdet

Sopdet, også kendt som Sothis i græsk mytologi (Græsk: Σῶθις, Sō̂this), er i den egyptiske mytologi navnet på stjernen Sirius (Hundestjernen) samt dens personificering som en egyptisk gudinde. Hun bliver afbildet som en gudinde med en femtakket stjerne på sit hoved.
Hendes mand var guden Sah fra det nærliggende stjernebillede Orion og hendes søn Soped eller Sopdu.

I den egyptiske kalender, indvarslede den første årlige fremkomst af Sirius over horisonten, det egyptiske nytår og ligeledes den periode hvor Nilen ville gå over sine bredder. Sopdet blev herfor æret som gudinden, der bragte fertilitet til jorden.

Litteratur 
 Wilkinson, Richard H. (2003). The complete gods and goddesses of ancient Egypt. London: Thames & Hudson. pp. 167–168, 211. .

Eksterne henvisninger 

Egyptiske guder
China Railway

China Railway eller CR, fulde navn China Railway Corporation er det nationale jernbaneselskab i Kina. Det er underlagt Transportministeriet (Kina) og Statens jernbaneadministration (Kina).

China Railway driver passager og godstransport via flere mindre virksomheder. China Railway havde tidligere sit eget jernbanepoliti og jernbaneretssytem.

Logo 
Det originale China Railway logo blev designet af Chen Yuchang () (1912-1969), det blev bekendtgjort i People's Daily den 22. januar 1950.

Bureauer og virksomheder 
Der er 16 bureauer og 5 virksomheder under China Railway. Anno 2008 arbejdede der omkring 2 mio. mennesker i China Railway.

Andet niveau af datterselskaber 
 Guangzhou Railway Group
 Guangshen Railway
 Taiyuan Railway Bureau
 Daqin Railway

Referencer

Eksterne henvisninger 

 China Railway Corporation Official Website 

Transportvirksomheder fra Kina
Jernbaneselskaber
Etableret i 2013
Statsejede virksomheder fra Kina
Mia Hermansson-Högdahl

Mia Hermansson-Högdahl (født.  er en svensk håndboldtræner og tidligere håndboldspiller. I 1994, hun blev stemt på som Verdens bedste håndboldspiller 1994 af det Internationalle håndboldforbund (IHF).

Hermansson har spillet 216 landskampe for det svenske håndboldlandshold og scorede 1091 gange. Hvilket gør hende til den mest scorende spiller for det svenske håndboldlandshold gennemtiden. Hun var nomineret som årets håndboldspiller i 1987, 1991 og 1994. Med klubber har hun vundet EHF Champions League med Hypo Niederösterreich (1993/94), (1994/15)

Siden 2010 har hun været assistenttræner for Norges håndboldlandshold.

Kilder

Eksterne henvisninger 

 

Håndboldtrænere fra Sverige
Håndboldspillere ved sommer-OL 2012
Magnetohydrodynamisk-generator

En magnetohydrodynamisk-generator eller MHD-generator er en elektricitetsgenerator hvor de strømførende viklinger erstattes af en strømmende, elektrisk ledende gas eller væske og hvor den kinetiske energi i det strømmende medium bliver omsat direkte til elektrisk energi.

MHD-generatorer afskiller sig fra traditionelle elektriske generatorer ved at de opererer ved en høj temperatur uden bevægelige dele.

Kilder/referencer
magnetohydrodynamisk generator. I Store norske leksikon

Plasmafysik
Elektromagnetisk induktion
Elektromagnetiske komponenter
Elektriske generatorer
Kraftværkteknologi
Energiomdannelse
Donald Trumps indrejseforbud

Donald Trumps indrejseforbud har flere betydninger:

 Executive Order 13769 - Et præsidentielt dekret fra januar 2017. Blev blokeret af domstolene.
 Executive Order 13780 - Et præsidentielt dekret fra marts 2017 til erstatning af ovenstående.
Hamilton (adelsslægt)

Slægten Hamilton er en skotsk adelsslægt, der har forgreninger i England og Sverige.

Efter at det skotske slot Cadzow kom i slægtens besiddelse, voksede byen Hamilton op omkring slottet.

Slægten blev indgift i den skotske kongefamilie. De erhvervede sig Isle of Arran, og de blev optaget i den skotske tronfølge. Slægten kom dog aldrig på tronen.

Britiske medlemmer af slægten 
 Alexander Hamilton (1755 – 1804), amerikansk statsmand, født på Nevis i Britisk Vestindien med den skotske godsejersøn James Hamilton som far, opvokset på Sankt Croix i Dansk Vestindien.
 James Hamilton, 3. hertug af Abercorn (1869–1953), oldefar til Diana, prinsesse af Wales (1961–1997). 
 Cynthia Hamilton, grevinde Spencer (1897–1972), farmor til Diana, prinsesse af Wales (1961–1997).

Slægtens steder på de britiske øer 
Den skotske by Hamilton.

Svenske medlemmer af slægten  
 Henning Hamilton (1814 – 1886), svensk kultusminister, som gesandt i København 1861-64 forsøgte han forgæves at få Sverige til at støtte Danmark mod Tyskland i tiden op mod 2. Slesvigske Krig.
 Gustaf Axel Knut Hamilton (1831 – 1913), universitetslærer i Uppsala og Lund. 
 Josef Holstein-Ledreborg (1874 – 1951), dansk lensgreve, (søn af den danske konseilspræsident Ludvig Holstein-Ledreborg (1839 – 1912)), gift på Ovesholm i Skåne med Louise Christina komtesse Hamilton (12. februar 1887 på Ovesholm – 26. april 1974), datter af greve Raoul Gustaf Hamilton (1855 – 1931),
 Agnes von Krusenstjerna (1894 – 1940), datterdatter af Adolf Ludvig Hamilton, forfatterinde. 
 Erna Hamilton født Simonsen (1900 – 1996), gift i 1919 med den svenske greve Douglas Hamilton (1892 – 1942).

Slægtens steder i Sverige 
Ovesholm i Skåne.

Fiktive personer 
 Carl Gustaf Gilbert Hamilton, er fiktiv agent i Jan Guillous spændings-serie Hamilton.

 
Adelsslægter fra Skotland
Adelsslægter fra England
Adelsslægter fra Sverige
Hvirvelstrømsbremse

En hvirvelstrømsbremse er, ligesom en konventionel friktionbremse, ansvarlig for at sænke hastigheden på et objekt, f.eks. et tog.

I modsætning til en elektromekanisk bremse, som anvender mekanisk pres på to adskilte objekter, sænker hvirvelstrømsbremser hastigheden på et objekt ved at frembringe hvirvelstrømme via elektromagnetisk induktion. Hvirvelstrømsbremser anvender magnetiske felter til at omsætte kinetisk energi til elektrisk strøm i bremsedisken, finner - eller togskinnerne, som så her omsættes til varme grundet de ohmske tab.

Elektromagnetisk induktion
Elektromagnetiske komponenter
Bremser

fr:Frein à courants de Foucault
nl:Wervelstroomrem
Viktor Sukhorukov

Viktor Sukhorukov (, ; født den 10. november 1951) er en russisk skuespiller.

Filmografi 
 Ø (2006)
 Orléans (2016)

Priser 
 Folkets Kunstner i Den Russiske Føderation (2008)
 Nika (2004, 2007)

Eksterne henvisninger 

 

Skuespillere fra Rusland
Tim Wellens

Tim Wellens (født 10. maj 1991) er en belgisk professionel landevejscykelrytter og forhenværende mountainbikerytter, der kører for .

Referencer

Eksterne henvisninger 

 

Mandlige cykelryttere fra Belgien
Cykelryttere ved sommer-OL 2016
Deltagere for Belgien ved sommer-OL 2016
Ibrahim Moro

Ibrahim Moro (født 10. november 1993) er en togosk fodboldspiller.

Klubkarriere 
Moro skiftede fra New Edubiase United til den svenske klub AIK i august 2012.

Den 1. september 2015 fik Moro sin kontrakt med FC Kairat ophævet og skrev i stedet under på en treårig aftale med Adana Demirspor. 

Den 17. august 2016 blev det offentliggjort, at Ibrahim Moro skiftede fra Adana Demirspor til Silkeborg IF, hvor han skrev under på en toårog kontrakt. Han fik sin debut i Superligaen den 11. september 2016, da han startede inde og spillede alle 90 minutter i 2-2-kampen ude mod SønderjyskE.

Han forlod i midten af januar 2019 Silkeborg IF, idet parterne var blevet enige om at ophæve samarbejdet. Han opnåede samlet set 63 kampe for klubben.

Landsholdskarriere 
Han var en del af bruttotruppen til Africa Cup of Nations 2015.

Referencer

Eksterne henvisninger 
 

Fodboldspillere fra Ghana
Fodboldspillere fra AIK Fotboll
Fodboldspillere fra FC Kairat
Fodboldspillere fra Adana Demirspor
Fodboldspillere fra Silkeborg IF
Tavex

Tavex Financial Group er en estisk finansiel virksomhed, som specialiserer sig i valutaveksling, handel med ædelmetaller og internationale pengeoverførsler. Hovedsædet ligger i Estland og koncernen repræsenteret i ti lande med 30 salgssteder og 250 medarbejdere.

Historie 
Tavex blev stiftet i Estland i 1991 af Alar Tamming, og oprindeligt beskæftigede virksomheden sig alene med valutaveksling. I 2001 begyndte Tavex at sælge og opkøbe investeringsguld, og i 2015 introduceredes selskabets pengeoverførselssystem TavexWise. Det første udenlandske kontor blev i 1996 etableret i Finland. Herefter fulgte kontorer i Letland, Sverige, Bulgarien, Danmark, Norge og Polen.

Investeringsguld 
Siden 2001 har Tavex været en af Nordeuropas største forhandlere af fysisk investeringsguld, og i 2013 oplevede selskabet satte selskabet salgsrekord idet Tavex Group solgte 3.137 kg guld.

Tavex er officiel partner med nogle af de største og mest anerkendte producenter af guldbarrer og -mønter.

Referencer 

Virksomheder fra Estland
Valutamarked
Etableret i 1991
Mark P. McCahill

Mark Perry McCahill (født 7. februar 1956) er en amerikansk programmør og Internetpioner. Han har været involveret i at udvikle og popularisere en række internet-teknologier siden slutningen af 1980'erne.

McCahill ledet udviklingen af Gopher-protokollen, den reelle forgænger til World Wide Web. Han var sammen med Tim Berners-Lee involveret i at skabe og kodificere standarden for Uniform Resource Locators (URL'er), og han ledet udviklingen af POPMail, en af de første e-mail-klienter som havde en grundlæggende indflydelse på senere e-mail-klienter og popularisering af grafiske brugergrænseflader i internet-teknologi mere bredt. Han opfandt også udtrykket "at surfe på internettet."

Kilder 

Programmører fra USA
Lars Björn

Lars "Lasse" Björn (født 16. december 1931) er en svensk tidligere ishockeyspiller, som blev regnet som en af i 1950'erne.

Ishockeykarriere 
Björn var back og kendt og frygtet for sit kontante forsvarsspil – han spillede også rugby. Han spillede hele sin karriere for Djurgårdens IF og med denne klub var han med til at vinde det svenske mesterskab ni gange i perioden 1950-1963.

På Sveriges ishockeylandshold spillede han 217 kampe i perioden 1952-1961, og i sin første store internationale turnering var han med til at vinde bronze ved vinter-OL 1952 i Oslo, og Björn scorede det første mål i omkampen om tredjepladsen, som svenskerne vandt 5-3 over Tjekkoslovakiet. Ligeledes i 1952 var han med til at vinde EM-guld for Sverige.

I resten af årtiet fortsatte Sverige med Lars Björn med at være en af sportens internationale stormagter. Holdet vandt således VM- og EM-guld i 1953, VM-bronze og EM-sølv i 1954, EM-bronze i 1955, EM-sølv i 1956, VM- og EM-guld i 1957 med Björn som holdkaptajn, VM-bronze og EM-sølv i 1958 samt EM-bronze i 1959, 1960 og 1961. Ved VM 1954 blev han desuden valgt som bedste forsvarsspiller.

Han blev i 1998 indvalgt i ishockeyens Hall of Fame og han blev valgt som Stor grabb nr. 35 i ishockey.

Civilt liv 
Efter afslutningen af karrieren stod Lars Björn i spidsen for sit eget transportfirma, og i 1980'erne sad han i bestyrelsen for Djurgårdens IF. 

Hans barnebarn, Douglas Murray, har også været ishockeyspiller, og spillede for det svenske landshold ved blandt andet vinter-OL 2010.

Referencer

Eksterne links 
 Lars Björn  på sports-reference.com 
 Lars Björn på eliteprospects.com 
 Lars Björn på eurohockey.com 

Personer fra Stockholm
Ishockeyspillere fra Sverige
Deltagere for Sverige ved vinter-OL 1952
Medaljevindere ved vinter-OL 1952
Olympiske bronzemedaljevindere fra Sverige
Deltagere for Sverige ved vinter-OL 1956
Deltagere for Sverige ved vinter-OL 1960
UTC−10

UTC−10 er en tidszone som er 10 timer efter standardtiden UTC.

UTC−10 bruges hele året af 
 Cookøerne (associeret med New Zealand, men også anerkendt som selvstændig stat af adskillige stater)
 Dele af Fransk Polynesien (under Frankrig):
 Selskabsøerne, herunder Tahiti
 Tuamotu
 Australøerne
 Dele af USA:
 Hawaii
 Johnston Atoll

UTC−10 bruges som standardtid (vinter på den nordlige halvkugle) 
 Dele af USA:
 Den amerikanske del af Aleuterne (hører til delstaten Alaska, området bruger UTC−9 som sommertid)

Tidszoner